CELEX: 32005R1653
Language: mt
Date: 2005-10-10 00:00:00
Title: 1653/2005/KE: Regolament tal-Kummissjoni (KE) Nru 1653/2005 ta’ l- 10 ta’ Ottubru 2005 li jiftaħ kwoti tariffarji u jistipula d-dazji applikabbli fi ħdan dawn il-kwoti tariffarji għall-importazzjoni fil-Komunità Ewropea ta’ ċerti prodotti agrikoli pproċessati li joriġinaw mill-Alġerija

21.11.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               1
            
         REGOLAMENT TAL-KUMMISSJONI (KE) Nru 1653/2005
   ta’ l-10 ta’ Ottubru 2005
   li jiftaħ kwoti tariffarji u jistipula d-dazji applikabbli fi ħdan dawn il-kwoti tariffarji għall-importazzjoni fil-Komunità Ewropea ta’ ċerti prodotti agrikoli pproċessati li joriġinaw mill-Alġerija
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 3448/93 tas-6 ta' Diċembru 1993 li jistabbilixxi l-arranġamenti kummerċjali applikabbli għall-ċerti oġġetti li jirriżultaw mill-ipproċessar tal-prodotti agrikoli (1) u b'mod partikolari, l-Artikolu 7(2) tiegħu,
   Billi:
   
               (1)
            
            
               Bid-Deċiżjoni tiegħu tat-18 ta’ Lulju 2005 (2), il-Kunsill approva l-Ftehim Ewro-Mediterranju li jistabbilixxi Assoċjazzjoni bejn l-Komunità Ewropea u l-Istati Membri tagħha, fuq naħa, u r-Repubblika Popolari Demokratika ta’ l-Alġerija, min-naħa l-oħra, minn hawn ‘il quddiem “il-Ftehim”.
            
         
               (2)
            
            
               Id-dispożizzjonijiet tal-kummerċ stipulati fil-Ftehim jipprovdu għall-applikazzjoni ta’ konċessjonijiet reċiproċi fir-rigward ta’ dazji fuq l-importazzjoni għal ċerti prodotti agrikoli pproċessati. -Il-konċessjonijiet tal-Komunità jistgħu jieħdu l-forma ta’ importazzjonijiet mingħajr dazju fi ħdan kwoti tariffarji annwali.
            
         
               (3)
            
            
               Il-kwoti tariffarji stipulati fil-Ftehim għall-importazzjonijiet ta’ prodotti agrikoli pproċessati li joriġianaw mill-Alġerija huma annwali u għandhom ikunu applikati għal perjodu indeterminat. Huma għandhom jinfteħu għall-2005 u għas-snin ta' wara.
            
         
               (4)
            
            
               Għall-2005, il-volumi tal-kwoti tariffarji l-ġodda għandhom ikunu kalkolati pro rata tal-volumi bażiċi speċifikati fil-Ftehim, proporzjonalment għall-parti ta' dik is-sena li tkun għaddiet qabel id-data ta' l-applikazzjoni tal-Ftehim.
            
         
               (5)
            
            
               Ir-Regolament tal-Kummissjoni (KEE) Nru 2454/93 tat-2 ta’ Lulju 1993 li li jiffissa d-disposizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju (3) jistipola r-regoli għall-ġestjoni tal-kwoti tariffarji maħsuba għall-użu skond l-ordni kronoloġiku tad-dati tad-dikjarazzjonijiet tad-dwana. Il-kwoti tariffarji miftuħa minn dan ir-Regolament għandhom jiġu mħaddma skond dawk ir-regoli.
            
         
               (6)
            
            
               Billi l-Ftehim jgħodd mill-1 ta’ Settembru 2005, dan ir-Regolament għandu jgħodd mill-istess data u għandu għalhekk jidħol fis-seħħ mill-aktar fis possibbli.
            
         
               (7)
            
            
               Il-miżuri pprovduti f'dan ir-Regolament huma konformi ma' l-opinjoni tal-Kumitat ta' Ġestjoni għall-kwistjonijiet orizzontali dwar il-kummerċ ta' prodotti agrikoli pproċessati li mhumiex elenkati fl-Anness I tat-Trattat.
            
         ADOTTAT DAN IR-REGOLAMENT:
   Artikolu 1
   Il-kwoti tariffarji Komunitarji għall-importazzjonijiet ta’ prodotti li joriġinaw mill-Alġerija mniżżla fl-Anness jinfetħu mill-1 ta’ Settembru 2005 sal-31 ta' Diċembru 2005 u mill-1 ta' Jannar sal-31 ta' Diċembru tas-snin ta’ wara.
   Għall-2005, il-volumi annwali tal-kwoti mniżżla fl-Anness se jitnaqqsu proporzjonalment għall-parti ta' dik is-sena li għaddiet qabel id-data ta' l-applikazzjoni tal-Ftehim.
   Artikolu 2
   Il-kwoti tariffarji tal-Komunità msemmija fl-Artikolu 1 għandhom jitmexxew skond l-Artikoli 308a, 308b u 308c tar-Regolament (KEE) Nru 2454/93.
   Artikolu 3
   Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   Għandu japplika mill-1 ta' Settembru 2005.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, nhar il-10 ta’ Ottubru 2005.
      
         
            Għall-Kummissjoni
         
         Gunter VERHEUGEN
         
            Viċi-President
         
      
   
   
      (1)  ĠU L 318, ta’ l-20.12.1993, p. 18. Regolament kif emendat l-aħħar mir-Regolament (KE) Nru 2580/2000 (ĠU L 298, tal-25.11.2000, p. 5)
   
      (2)  Għadu mhux ippubblikat fil-Ġurnal Uffiċjali.
   
      (3)  ĠU L 253, tal-11.10.1993, p. 1. Regolament kif emendat l-aħħar mir-Regolament (KE) Nru 883/2005 (ĠU L 148, tal-11.6.2005, p. 5).
   
      ANNESS
      Kwoti tariffarji annwali għall-2005 u s-snin ta’ wara applikabbli għall-importazzjonijiet fil-Komunità ta’ ċerti prodotti li joriġinaw mill-Alġerija koperti mir-Regolament tal-Kunsill (KE) Nru 3448/93 u dazji applikabbli fi ħdan dawk il-kwoti tariffarji
      Minkejja r-regoli għall-interpretazzjoni tan-Nomenklatura Magħquda, id-diċitura tad-deskrizzjoni tal-prodotti trid tiġi kkunsidrata bħala li ma għandhiex ħlief valur indikattiv, ġaladarba l-iskema preferenzjali hija determinata, fi ħdan il-kuntest ta' dan l-Anness, bil-kopertura tal-Kodiċi NM kif ikunu fil-mument ta' l-adozzjoni ta’ dan ir-Regolament
      
         
      
                  Numru ta' l-ordni
               
               
                  Kodiċi NM
               
               
                  Deskrizzjoni ta' l-oġġetti
               
               
                  Volum annwali tal-kwota
                  (f’tunnellati ta’ piż nett)
               
               
                  Rata tad-dazju applikabbli fil-limiti tal-kwota
               
            
                  09.1021
               
               
                  0403 
               
               
                  Xorrox tal-butir, baqta u krema, jogurt, kefir u ħalib u krema oħrajn fermentati jew li saru aċidużi, sew konċentrati sew le jew miżjuda biz-zokkor jew b'materjal ieħor li jagħti l-ħlewwa jew imħawrin jew miżjudin bil-frott, bil-ġewż jew bil-kawkaw:
               
               
                  1 500  tunnellata
               
               
                  0  %
               
            
                  0403 10 
               
               
                  
                              –
                           
                           
                              Jogurt
                           
                        
            
                  
                              – –
                           
                           
                              Imħawwrin jew miżjudin bil-frott, bil-ġewż jew bil-kawkaw:
                           
                        
            
                  
                              – – –
                           
                           
                              Bħala trab, ħbub jew forom solidi oħrajn, b’kontenut ta’ xaħam, bil-piż:
                           
                        
            
                  0403 10 51 
               
               
                  
                              – – – –
                           
                           
                              Mhux aktar minn 1.5 %
                           
                        
            
                  0403 10 53 
               
               
                  
                              – – – –
                           
                           
                              Aktar minn 1.5 % imma mhux aktar minn 27 %
                           
                        
            
                  0403 10 59 
               
               
                  
                              – – – –
                           
                           
                              Aktar minn 27 %
                           
                        
            
                  
                              – – –
                           
                           
                              Oħrajn, b’kontenut ta’ xaħam, bil-piż:
                           
                        
            
                  0403 10 91 
               
               
                  
                              – – – –
                           
                           
                              Mhux aktar minn 3 %
                           
                        
            
                  0403 10 93 
               
               
                  
                              – – – –
                           
                           
                              Aktar minn 3 % iżda mhux aktar minn 6 %
                           
                        
            
                  0403 10 99 
               
               
                  
                              – – – –
                           
                           
                              Aktar minn 6 %
                           
                        
            
                  09.1022
               
               
                  1902 
               
               
                  Għaġin, imsajjar jew le jew mimli (bil-laħam jew sustanzi oħrajn) jew preparat mod ieħor, bħal spagetti, imqarrun, taljarini (noodles), lasanji, njokki, ravjul, kannelloni; kuskus, ippreparat jew le:
               
               
                  2 000  tunnellata
               
               
                  0  %
               
            
                  1902 30 
               
               
                  
                              –
                           
                           
                              Għaġin ieħor:
                           
                        
            
                  1902 30 10 
               
               
                  
                              –
                           
                           
                              Imnixxef
                           
                        
            
                  1902 30 90 
               
               
                  
                              – –
                           
                           
                              Oħrajn
                           
                        
            
                  09.1023
               
               
                  1902 40 
               
               
                  
                              –
                           
                           
                              Kuskus:
                           
                        
               
                  2 000  tunnellata
               
               
                  0  %
               
            
                  1902 40 10 
               
               
                  
                              – –
                           
                           
                              Mhux ippreparat
                           
                        
            
                  1902 40 90 
               
               
                  
                              – –
                           
                           
                              Oħrajn